Material: papyrus
Μαξίμῳ τῷ καὶ Νεάρχῳ στρ Ἀρσι Ἡρακλ μερί
παρὰ Στοτοήτιος τοῦ Στοτοήτιος ἀπὸ κώμης
Σοκνοπαίου Νήσου. ὁ προγεγραμμένος μου
πατὴρ Στοτοῆτις, ὁπότε περιῆν, ἐδάνε[ισ]ε
Στοτοήτι καὶ Πεκύσει ἀμφοτέροις Πακύσιος [κα]
τὰ χειρόγραφον γεγονὸς τῷ ιη  Θεοῦ Ἁδριαν[οῦ]
μηνὶ Ἐπεὶφ ἀργυρίου [δ]ραχμὰς χειλίας
πεντακοσίας . ἀναστρ[α]φέντος δέ μου πε[ρὶ]
τὴν τούτων ἀπαίτησιν διὰ τὸ μή[τ]ε τόκο[υς]
μήτε ἐκ τ[οῦ] κεφαλαίου τι αὐτοὺς [κα]ταβε
βληκέναι, ἕνεκα τοῦ τὸν ἕνα τῶν [δ]ύο χρεω[στῶν]
Στοτοῆτιν [τ]ετελευτηκέναι καὶ τ[ὸ]ν Πεκῦ
σιν καταφρονεῖν μου τῆς ἡλικίας, ἐπὶ σὲ
κατέφυγον καὶ ἀξιῶ, ἐάν σοι δόξῃ, μεταπ[έμ]
ψασθαι τὸν Πεκῦσιν, ἵνα δυνηθῶ ἐκ τῆς
σῆς βοηθείας κομίσασθαι τὸ ἴδιον καὶ [ἀπὸ]
αὐτῶν διατρέφεσθαι, ἕνεκα τοῦ καὶ εἶναί μ[ε]
καμηλοτρόφον.
 θ Αὐτοκράτορος Καίσαρος Τίτου Αἰλίου Ἁδριανοῦ
Ἀντωνείνου Σεβαστοῦ Εὐσεβοῦς, Παχὼν η